CELEX: 22012D0061
Language: sl
Date: 2012-03-30 00:00:00
Title: Sklep Skupnega odbora EGP št. 61/2012 z dne 30. marca 2012 o spremembi Priloge XIII (Promet) in Protokola 37 k Sporazumu EGP

2.8.2012   
            
            
               SL
            
            
               Uradni list Evropske unije
            
            
               L 207/41
            
         SKLEP SKUPNEGA ODBORA EGP
   št. 61/2012
   z dne 30. marca 2012
   o spremembi Priloge XIII (Promet) in Protokola 37 k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 98 in 101 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 27/2012 z dne 10. februarja 2012 (1).
            
         
               (2)
            
            
               Protokol 37 k Sporazumu je bil spremenjen s Sklepom Skupnega odbora EGP št. 104/2011 z dne 30. septembra 2011 (2).
            
         
               (3)
            
            
               Sklep Komisije 2009/584/ES z dne 31. julija 2009 o ustanovitvi Skupine na visoki ravni za upravljanje za SafeSeaNet (3) je treba vključiti v Sporazum.
            
         
               (4)
            
            
               Za dobro delovanje Sporazuma je treba Protokol 37 k Sporazumu spremeniti, da bo vključeval Skupino na visoki ravni za upravljanje SafeSeaNet, ustanovljeno s Sklepom 2009/584/ES, in Prilogo XIII spremeniti, da se določijo podrobni postopki za udeležbo v tej skupini –
            
         SPREJEL NASLEDNJI SKLEP:
   Člen 1
   Za točko 55aa (črtana) Priloge XIII k Sporazumu se vstavi naslednje:
   
               „55ab.
            
            
               
                  32009 D 0584: Sklep Komisije 2009/584/ES z dne 31. julija 2009 o ustanovitvi Skupine na visoki ravni za upravljanje za SafeSeaNet (UL L 201, 1.8.2009, str. 63).
               Načini vključevanja držav Efte v skladu s členom 101 Sporazuma:
               Vsaka država Efte lahko v skladu s členom 3 Sklepa Komisije 2009/584/ES imenuje osebo, ki bo sodelovala kot opazovalka na zasedanjih Skupine na visoki ravni za upravljanje za SafeSeaNet.“
            
         Člen 2
   V Protokol 37 k Sporazumu (ki vsebuje seznam iz člena 101) se vstavi naslednja točka:
   
               „34.
            
            
               Skupina na visoki ravni za upravljanje za SafeSeaNet (Sklep Komisije 2009/584/ES).“
            
         Člen 3
   Besedilo Sklepa 2009/584/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 1. maja 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4), ali na dan začetka veljavnosti Sklepa Skupnega odbora EGP št. 59/2012 z dne 30. marca 2012 (5), če slednje nastopi pozneje.
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. marca 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 161, 21.6.2012, str. 33.
   
      (2)  UL L 318, 1.12.2011, str. 42.
   
      (3)  UL L 201, 1.8.2009, str. 63.
   
      (4)  Navedena ni nobena ustavna zahteva.
   
      (5)  Glej stran 39 tega Uradnega lista.